ddrg/super_eurlex huggingface dataset:
SPOROČILO KOMISIJE EVROPSKEMU PARLAMENTU v skladu s členom 294(6) Pogodbe o delovanju Evropske unije v zvezi s stališčem Sveta o sprejetju Uredbe Evropskega parlamenta in Sveta o nekaterih postopkih za uporabo Stabilizacijsko-pridružitvenega sporazuma med Evropskima skupnostma in njunimi državami članicami na eni strani ter Republiko Srbijo na drugi strani /* COM/2014/058 final - 2011/0465 (COD) */





2011/0465 (COD) SPOROČILO KOMISIJE EVROPSKEMU PARLAMENTU v skladu s členom 294(6) Pogodbe o delovanju Evropske unije v zvezi s stališčem Sveta o sprejetju Uredbe Evropskega parlamenta in Sveta o nekaterih postopkih za uporabo Stabilizacijsko-pridružitvenega sporazuma med Evropskima skupnostma in njunimi državami članicami na eni strani ter Republiko Srbijo na drugi strani 1. Ozadje Datum predložitve predloga Evropskemu parlamentu in Svetu (dokument COM(2011) 0938 – 2011/0465 COD): || 10. januar 2012 Datum mnenja Evropskega ekonomsko-socialnega odbora: || n. r. Datum stališča Evropskega parlamenta, prva obravnava: || 25. oktober 2012 Datum predložitve spremenjenega predloga: || n. r. Datum sprejetja stališča Sveta: || 28. januar 2014 2. Cilj predloga Komisije Cilj predloga je sprejetje uredbe o pravilih in postopkih za izvajanje nekaterih trgovinskih določb Stabilizacijsko-pridružitvenega sporazuma med Evropskima skupnostma in njunimi državami članicami na eni strani ter Republiko Srbijo na drugi strani ter Začasnega sporazuma o trgovini in trgovinskih zadevah med Evropsko skupnostjo na eni strani in Republiko Srbijo na drugi strani, na primer tistih, ki se nanašajo na trgovinske koncesije, tehnične prilagoditve, zaščitne ukrepe, konkurenco in goljufije. 3. Pripombe k stališču Sveta Ta predlog je bil odvisen od rezultata svežnja „Zbirni akt o trgovini I“. Cilj navedenega svežnja je bila sprememba obstoječih trgovinskih uredb z namenom uvedbe novih pravil o komitologiji po začetku veljavnosti Lizbonske pogodbe. Pri tem gre med drugim za uredbe za izvajanje stabilizacijsko-pridružitvenih sporazumov z drugimi državami Zahodnega Balkana, ki so podobni temu predlogu. Julija 2013 je bil dosežen kompromis glede novih pravil o komitologiji iz svežnja „Zbirni akt o trgovini I“. Besedilo predloga je bilo spremenjeno, da bi se vključila spremenjena pravila o komitologiji, o katerih je bil dosežen dogovor v okviru svežnja „Zbirni akt o trgovini I“ glede podobnih uredb. Poleg tega je bil predlog spremenjen tudi zaradi upoštevanja dejstva, da je začasni sporazum prenehal veljati, ko je 1. septembra 2013 začel veljati stabilizacijsko-pridružitveni sporazum. Dosežen je bil tudi dogovor glede določbe o retroaktivni uporabi členov 2, 3 in 4 Uredbe, tako da se te določbe uporabljajo od 1. februarja 2010. Na neuradnem tristranskem sestanku 26. novembra 2013 je bil dosežen začasni dogovor o tem spremenjenjem predlogu. 4. Zaključek Komisija zato lahko sprejme spremembe, ki jih je v njen predlog vnesel Svet.
[pic] | KOMISIJA EVROPSKIH SKUPNOSTI |

Bruselj, 17.9.2009

COM(2009) 486 konč.2006/0258 (COD)

MNENJE KOMISIJE

v skladu s točko c) tretjega pododstavka člena 251(2) Pogodbe ES o spremembi skupnega stališča Sveta, ki jo predlaga Evropski parlament, v zvezi s predlogom uredbe Evropskega parlamenta in Sveta o statistiki o fitofarmacevtskih sredstvih, ki spreminja predlog Komisije v skladu s členom 250(2) Pogodbe ES

2006/0258 (COD)

MNENJE KOMISIJE

v skladu s točko c) tretjega pododstavka člena 251(2) Pogodbe ESo spremembi skupnega stališča Sveta,ki jo predlaga Evropski parlament, v zvezi spredlogom uredbe Evropskega parlamenta in Sveta o statistiki o fitofarmacevtskih sredstvih, ki spreminja predlog Komisijev skladu s členom 250(2) Pogodbe ES

1. Uvod

Točka (c) tretjega pododstavka člena 251(2) Pogodbe ES določa, da Komisija da mnenje o spremembah, ki jih predlaga Evropski parlament na drugi obravnavi. V nadaljnjem besedilu sledi mnenje Komisije o spremembi, ki jo je predlagal Parlament.

2. Ozadje

Datum predložitve predloga EP in Svetu (dokument COM(2006) 778 konč. – 2006/0258 (COD)): | 11. decembra 2006 |

Datum mnenja Evropskega ekonomsko-socialnega odbora: | 11. julija 2007 |

Datum mnenja Evropskega parlamenta, prva obravnava: | 12. marca 2008 |

Datum sprejetja skupnega stališča s soglasjem: | 20. novembra 2008 |

Datum mnenja Evropskega parlamenta, druga obravnava: | 24. aprila 2009 |

3. Namen predloga

Predlagana uredba vzpostavlja pravni okvir in določa usklajena pravila za zbiranje in širjenje statističnih podatkov o prodaji in uporabi fitofarmacevtskih sredstev. Zlasti opredeljuje pravila za: pogostost zbiranja podatkov (letno za prodajo – vsakih 5 let za uporabo); metode zbiranja podatkov, z znatno prožnostjo za države članice; obliko in periodičnost dolžnosti poročanja, ki ju lahko Komisija podrobno opredeli s postopkom komitologije. |

- Ta uredba o statistiki o fitofarmacevtskih sredstvih je del zakonodajnega paketa, ki vključuje Predlog direktive Evropskega parlamenta in Sveta o določitvi okvira za ukrepe Skupnosti za doseganje trajnostne rabe pesticidov (COM(2006) 373 konč.) in Predlog uredbe Evropskega parlamenta in Sveta o dajanju fitofarmacevtskih sredstev v promet (COM(2006) 388 konč.), o katerem je bilo januarja 2009 doseženo soglasje med sozakonodajalci (Svet AGRI).

4. Mnenje Komisije o spremembi, ki jo predlaga Evropski parlament

Komisija sprejme spremembo 41.

Hkrati Komisija pozdravlja poziv predsednikov političnih skupin Evropskega parlamenta Svetu za ponovno potrditev celotnega kompromisa, ki so ga predstavniki Sveta in Evropskega parlamenta dosegli med drugo obravnavo.

5. Sklep

Komisija v skladu s členom 250(2) Pogodbe ES spremeni svoj predlog, kot je navedeno zgoraj.
[pic] | KOMISIJA EVROPSKIH SKUPNOSTI |

Bruselj, 16.2.2009

COM(2009) 63 konč.

2006/0132 (COD)

MNENJE KOMISIJE

v skladu s točko (c) tretjega pododstavka člena 251(2) Pogodbe ES o predlogih sprememb Evropskega parlamenta k skupnemu stališču Sveta o predlogu DIREKTIVE EVROPSKEGA PARLAMENTA IN SVETA o določitvi okvira za ukrepe Skupnosti za doseganje trajnostne rabe pesticidov

O SPREMEMBAH PREDLOGA KOMISIJE v skladu s členom 250(2) Pogodbe ES

2006/0132 (COD)

MNENJE KOMISIJE

v skladu s točko (c) tretjega pododstavka člena 251(2) Pogodbe ES o predlogih sprememb Evropskega parlamenta k skupnemu stališču Sveta o predlogu DIREKTIVE EVROPSKEGA PARLAMENTA IN SVETA o določitvi okvira za ukrepe Skupnosti za doseganje trajnostne rabe pesticidov

1. Ozadje

Postopek

Komisija je 14. julija 2006 Evropskemu parlamentu in Svetu v sprejetje s postopkom soodločanja, kot določa člen 251 Pogodbe ES, predložila predlog okvirne direktive o trajnostni rabi pesticidov.

Ekonomsko-socialni odbor je podal svoje mnenje 14. marca 2007. Odbor regij je sprejel svoje mnenje 13. februarja 2007.

Evropski parlament je sprejel svoje stališče v prvi obravnavi 23. oktobra 2007.

Svet je dosegel politični sporazum o predlogu 17. decembra 2007 ter je sprejel skupno stališče 19. maja 2008.

Evropski parlament je sprejel svoje stališče v drugi obravnavi 13. januarja 2009.

2. Cilj predloga Komisije

Cilj predloga je zapolniti obstoječo zakonodajno vrzel v zvezi z rabo pesticidov na ravni Skupnosti ter zagotoviti skupna minimalna pravila o rabi pesticidov, da se zmanjšajo tveganja za zdravje ljudi in okolje.

Predlagana okvirna Direktiva o trajnostni rabi pesticidov COM(2006) 373 konč. in predlog Uredbe o dajanju fitofarmacevtskih sredstev v promet COM(2006) 388 konč. sta glavna zakonodajna instrumenta, ki vsebujeta ukrepe, predlagane v Tematski strategiji o trajnostni rabi pesticidov COM(2006) 372.

3. PRIPOMBE KOMISIJE

3.1 Splošno

Na svojem plenarnem zasedanju 13. januarja 2009 je Evropski parlament sprejel kompromisni sveženj, o katerem se je dogovoril s Svetom, da bi se doseglo soglasje na drugi obravnavi.

Ti predlogi sprememb zadevajo predvsem:

- določitev tveganj in uporabo ciljev zmanjšanja v nacionalnih akcijskih načrtih z zahtevami glede poročanja za Komisijo,

- krepitev varstva prebivalcev in drugih prisotnih oseb,

- zahteve za prodajo pesticidov nepoklicnim uporabnikom,

- vzpostavitev sistemov za zbiranje informacij o zastrupitvah ljudi, ki so redno izpostavljeni pesticidom,

- obravnavo prošenj za škropljenje z uporabo letal,

- uporabo pesticidov na določenih območjih.

Komisija sprejme kompromisni sveženj, ker je v skladu s splošnim namenom in splošnimi značilnostmi predloga.

3.2 Spremenjen predlog

V skladu s členom 250(2) Pogodbe ES Komisija spreminja svoj predlog, kot je določeno zgoraj.
[pic] | KOMISIJA EVROPSKIH SKUPNOSTI |

Bruselj, 7.11.2008

COM(2008) 730 konč.

MNENJE KOMISIJE

o prošnji Združenega kraljestva za sprejetje Uredbe (ES) št. 593/2008 Evropskega parlamenta in Sveta z dne 17. junija 2008 o pravu, ki se uporablja za pogodbena obligacijska razmerja (Rim I)

MNENJE KOMISIJE

o prošnji Združenega kraljestva za sprejetje Uredbe (ES) št. 593/2008 Evropskega parlamenta in Sveta z dne 17. junija 2008 o pravu, ki se uporablja za pogodbena obligacijska razmerja (Rim I)

1. UVOD

1. Evropski parlament in Svet sta 17. junija 2008 sprejela Uredbo (ES) št. 593/2008 o pravu, ki se uporablja za pogodbena obligacijska razmerja (Rim I) (v nadaljnjem besedilu: Uredba 593/2008)[1]. V skladu s členom 1 Protokola o stališču Združenega kraljestva in Irske Združeno kraljestvo ni sodelovalo pri sprejetju navedene Uredbe.

2. Vendar lahko v skladu s členom 4 navedenega protokola Združeno kraljestvo „kadar koli po sprejetju ukrepa Sveta na podlagi naslova IV Pogodbe o ustanovitvi Evropske skupnosti uradno obvesti Svet in Komisijo o svoji nameri, da želi sprejeti ta ukrep. V tem primeru se smiselno uporabi postopek iz člena 11(3) Pogodbe o ustanovitvi Evropske skupnosti.“

3. Združeno kraljestvo je z dopisom z dne 24. julija 2008, ki ga je Komisija prejela 30. julija 2008, uradno obvestilo Komisijo, da želi sprejeti Uredbo 593/2008.

4. V skladu s členom 11a Pogodbe o ustanovitvi Evropske skupnosti o okrepljenem sodelovanju, ki se prav tako uporablja smiselno, se uporablja naslednji postopek: „Vsaka država članica, ki se želi priključiti okrepljenemu sodelovanju, vzpostavljenemu v skladu s členom 11, o svoji nameri uradno obvesti Svet in Komisijo, ki v treh mesecih od dneva prejema tega uradnega obvestila predloži mnenje Svetu. V štirih mesecih od dneva prejema tega uradnega obvestila Komisija odloči o prošnji in takšni posebni ureditvi, kakršna je po njenem mnenju potrebna.“

5. V skladu s pogoji iz navedenega člena Komisija daje Svetu naslednje mnenje.

2. MNENJE

Komisija pozdravlja prošnjo Združenega kraljestva za sprejetje Uredbe 593/2008, ki je bistven element pravnega reda Skupnosti na področju civilnega pravosodja. Zato daje pozitivno mnenje o navedenem sodelovanju.

Uredba naj bi za Združeno kraljestvo začela veljati na dan, ko Komisija uradno obvesti Združeno kraljestvo o svoji odločitvi glede njegove prošnje. Kot v primeru drugih držav članic naj bi se začela uporabljati 17. decembra 2009, razen člena 26, ki naj bi se začel uporabljati 17. junija 2009.

[1] UL L 177, 4.7. 2008, str. 6.
[pic] | KOMISIJA EVROPSKIH SKUPNOSTI |

Bruselj, 11.1.2008

COM(2007) 868 konč.

2008/0006 (ACC)

Predlog

SKLEP SVETA

o stališču, ki naj ga zavzame Skupnost v okviru Mednarodnega sveta za kavo o imenovanju depozitarja Mednarodnega sporazuma o kavi iz leta 2007

(predložila Komisija)

OBRAZLOŽITVENI MEMORANDUM

1. Nov mednarodni sporazumu o kavi iz leta 2007 (ICA 2007) je bil sklenjen s pogajanji v okviru Mednarodne organizacije za kavo v Londonu. Končno besedilo ICA 2007 je bilo sprejeto na 98. zasedanju Mednarodnega sveta za kavo z Resolucijo 431 z dne 28. septembra 2007. Novi sporazum bo nadomestil Mednarodni sporazum o kavi iz leta 2001.

2. Na istem 98. zasedanju Sveta se ni bilo mogoče dokončno dogovoriti o prihodnjem depozitarju Sporazuma, ker oddelek za pogodbe Združenih narodov nepričakovano ni mogel sprejeti mednarodnih sporazumov v jezikih, ki niso uradni jeziki ZN. Zato portugalskega besedila Sporazuma o kavi iz leta 2007 ni bilo mogoče sprejeti, kar je onemogočilo, da bi bili Združeni narodi v New Yorku lahko še naprej depozitar.

3. V skladu s členom 2(10) (opredelitve) Mednarodnega sporazuma o kavi, depozitarja s konsenzom imenuje Svet za kavo na podlagi veljavnega Mednarodnega sporazuma iz leta 2001 pred 31. januarjem 2008.

4. Ker lahko Evropska skupnost sprejme kot eno izmed več možnosti imenovanje Mednarodne organizacije za kavo za depozitarja Sporazuma iz leta 2007, bo morala Evropska skupnost sodelovati pri glasovanju in podpreti to možnost.

5. Namen tega predloga je tako pooblastiti Evropsko skupnost, da glasuje za imenovanje Mednarodne organizacije za kavo (ICO) za depozitarja Sporazuma iz leta 2007.

2008/0006 (ACC)

Predlog

SKLEP SVETA

o stališču, ki naj ga zavzame Skupnost v okviru Mednarodnega sveta za kavo o imenovanju depozitarja Mednarodnega sporazuma o kavi iz leta 2007

SVET EVROPSKE UNIJE JE –

ob upoštevanju Pogodbe o ustanovitvi Evropske skupnosti in zlasti člena 133(1) do (4) v povezavi z drugim pododstavkom člena 300(2) Pogodbe,

ob upoštevanju predloga Komisije[1],

ob upoštevanju naslednjega:

(1) Mednarodni svet za kavo je na svojem 98. zasedanju z Resolucijo 431 z dne 28. septembra 2007 sprejel besedilo novega Mednarodnega sporazuma za kavo iz leta 2007.

(2) Veljavnost Mednarodnega sporazuma za kavo iz leta 2001 je bila podaljšana za eno leto od 1. oktobra 2007 do 30. septembra 2008 z Resolucijo 432 z dne 28. septembra 2007.

(3) V skladu z določbami člena 2(10) Mednarodnega sporazuma za kavo iz leta 2007 bo prihodnji depozitar Sporazuma imenovan s sklepom Sveta za kavo v skladu z veljavnim Mednarodnim sporazumom za kavo iz leta 2001. Ta sklep se sprejme s konsenzom pred 31. januarjem 2008.

(4) Določitev depozitarja je v interesu Evropske skupnosti.

(5) V zvezi s tem vprašanjem je treba določiti stališče Evropske skupnosti v Mednarodnem svetu za kavo –

SKLENIL:

Edini člen

Stališče Evropske skupnosti v okviru Mednarodnega sveta za kavo je, da bo glasovala za imenovanje Mednarodne organizacije za kavo za depozitarja Mednarodnega sporazuma za kavo iz leta 2007.

V Bruslju, […]

Za Svet

Predsednik

[1] UL C…
[pic] | KOMISIJA EVROPSKIH SKUPNOSTI |

Bruselj, 13.12.2007

COM(2007) 820 konč.

2005/0032 (COD)

MNENJE KOMISIJE v skladu s točko c) tretjega pododstavka člena 251(2) Pogodbe ES o spremembah skupnega stališča Sveta, ki ju predlaga Evropski parlament,

o predlogu Uredbe Evropskega parlamenta in Sveta o vzpostavitvi skupnega okvira za poslovne registre v statistične namene in o razveljavitvi Uredbe Sveta (EGS) št. 2186/93

O SPREMEMBAH PREDLOGA KOMISIJE v skladu s členom 250(2) Pogodbe ES

2005/0032 (COD)

MNENJE KOMISIJEv skladu s točko c) tretjega pododstavka člena 251(2) Pogodbe ES o spremembah skupnega stališča Sveta, ki ju predlaga Evropski parlament,

o predlogu Uredbe Evropskega parlamenta in Sveta o vzpostavitvi skupnega okvira za poslovne registre v statistične namene in o razveljavitvi Uredbe Sveta (EGS) št. 2186/93

1. Ozadje

- Predlog, predložen Evropskemu parlamentu in Svetu (COM(2005)112 – 2005/0032(COD)) na dan 5. aprila 2005.

- Mnenje Evropskega parlamenta (prvo branje) (PE A6-0194/2006) na dan 1. junija 2006.

- Sprejetje skupnega stališča na Svetu na dan 21. maja 2007.

- Mnenje Evropskega parlamenta (drugo branje) (P6_TA-PROV(2007)0479 – A6-0353/2007) na dan 25. oktobra 2007.

2. NAMEN PREDLOGA KOMISIJE

Cilj predloga je posodobitev obstoječe uredbe o statističnih poslovnih registrih, da bi se upoštevale nove zahteve, zlasti ker:

- je zaradi globalizacije gospodarstva nastala potreba po zbiranju informacij o skupinah podjetij;

- je zaradi združevanja dejavnosti različnih sektorjev treba zajeti celotno gospodarstvo;

- enotni trg zahteva izboljšano statistično primerljivost, ki je odvisna zlasti od razpoložljivosti usklajenih virov za podjetja, ki delujejo v EU.

3. Mnenje Komisije o spremembah, ki ju predlaga Parlament

3.1. Povzetek stališča Komisije

Parlament je sprejel dve spremembi. Komisija lahko obe v celoti sprejme; spremembi sta pravni pojasnili, ki ne spremenita vsebine.

4. Sklep

Komisija sprejema obe spremembi, ki ju je sprejel Parlament.
[pic] | KOMISIJA EVROPSKIH SKUPNOSTI |

Bruselj, 5.12.2007

COM(2007) 786 konč.

Predlog

SKLEP EVROPSKEGA PARLAMENTA IN SVETA

o uporabi instrumenta prilagodljivosti

(predložila Komisija)

OBRAZLOŽITVENI MEMORANDUM

Medinstitucionalni sporazum z dne 17. maja 2006[1] dovoljuje uporabo instrumenta prilagodljivosti za financiranje jasno opredeljenih odhodkov, ki jih ni mogoče financirati v okviru zgornjih mej, ki so na razpolago za enega ali več razdelkov večletnega finančnega okvira.

V okviru proračuna za leto 2008 so potrebni dodatni odhodki nad zgornjima mejama podrazdelka 1a in razdelka 4. Zato se predlaga uporaba instrumenta prilagodljivosti v skladu s točko 27 Medinstitucionalnega sporazuma.

Zneska, za katera se bo uporabil instrument prilagodljivosti:

- 200 milijonov EUR za financiranje programov evropskega GNSS (EGNOS-GALILEO),

- 70 milijonov EUR za skupno zunanjo in varnostno politiko.

- Predlog

SKLEP EVROPSKEGA PARLAMENTA IN SVETA

o uporabi instrumenta prilagodljivosti

EVROPSKI PARLAMENT IN SVET EVROPSKE UNIJE STA –

ob upoštevanju Medinstitucionalnega sporazuma z dne 17. maja 2006 med Evropskim parlamentom, Svetom in Komisijo o proračunski disciplini in dobrem finančnem poslovodenju[2] ter zlasti točke 27 Sporazuma,

ob upoštevanju predloga Komisije[3],

ob upoštevanju naslednjega:

Na usklajevalnem sestanku 23. novembra 2007 sta se veji proračunskega organa sporazumeli o uporabi instrumenta prilagodljivosti, da se dopolni financiranje v proračunu za leto 2008 za:

- programe evropskega GNSS (EGNOS-GALILEO), in sicer v znesku 200 milijonov EUR,

- skupno zunanjo in varnostno politiko, in sicer v znesku 70 milijonov EUR –

SKLENILA:

Člen 1

V okviru splošnega proračuna Evropske unije za proračunsko leto 2008 (v nadaljnjem besedilu „proračun za leto 2008“) se uporabi instrument prilagodljivosti za zagotovitev zneska v višini 270 milijonov EUR v odobritvah za prevzem obveznosti.

Ti zneski se uporabijo, da se dopolni financiranje za:

- programe evropskega GNSS (EGNOS-GALILEO), in sicer v znesku 200 milijonov EUR, ki se vključi v člen 06 02 10 Program Galileo v podrazdelku 1a,

- skupno zunanjo in varnostno politiko, in sicer v znesku 70 milijonov EUR, ki se vključi v poglavje 19 03 v razdelku 4.

Člen 2

Ta sklep se objavi v Uradnem listu Evropske unije hkrati s proračunom za leto 2008.

V Bruslju,

Za Evropski parlament Za Svet

Predsednik Predsednik

[1] UL C 139, 14.6.2006, str. 1.

[2] UL C 139, 14.6.2006, str. 1.

[3] UL […].
SL

KOMISIJA EVROPSKIH SKUPNOSTI

Bruselj, 8.11.2006

COM(2006) 654 konč.

Predlog

SKLEP SVETA

o načelih, prednostnih nalogah in pogojih Evropskega partnerstva s Črno goro

(predložila Komisija)

OBRAZLOŽITVENI MEMORANDUM

Evropski svet je na zasedanju v Solunu 19. in 20. junija 2003 ponovno izrazil svojo odločenost, da v celoti in učinkovito podpre evropsko perspektivo držav zahodnega Balkana. Potrdil je „Solunsko agendo za države zahodnega Balkana“, ki je uvedla evropska partnerstva kot sredstvo za uresničevanje evropske perspektive držav zahodnega Balkana.

Komisija je 9. novembra 2005 predložila dopolnjeno evropsko partnerstvo za Srbijo in Črno goro, vključno s Kosovom, kakor je opredeljeno z Resolucijo Varnostnega sveta Združenih narodov 1244 z dne 10. junija 1999. Svet je to partnerstvo sprejel 30. januarja 2006. Črna gora je po referendumu, ki je bil organiziran 21. maja 2006, razglasila svojo neodvisnost 3. junija 2006. Zatem so neodvisnost Črne gore priznale EU in njene države članice. Komisiji se zato zdi primerno predložiti predlog dopolnjenega evropskega partnerstva samo za Črno goro. Ta predlog temelji na delih obstoječega evropskega partnerstva za Srbijo in Črno goro (vključno s Kosovom), ki se navezujejo na Črno goro in so bili dopolnjeni s prednostnimi nalogami v zvezi z novimi pristojnostmi Črne gore ter izzivi, s katerimi se Črna gora srečuje kot neodvisna država.

To prenovljeno evropsko partnerstvo temelji na določbah Uredbe Sveta (ES) št. 533/2004 z dne 22. marca 2004. Navaja kratkoročne in srednjeročne prednostne naloge za priprave države na nadaljnje vključevanje v Evropsko unijo. Za izvajanje Evropskega partnerstva bi morali pristojni organi Črne gore pripraviti načrt s časovnim okvirom in posebnimi ukrepi, ki jih Črna gora namerava sprejeti v ta namen. Napredek pri izvajanju prednostnih nalog bo redno spremljala Komisija.

Načrtovanje finančne pomoči Skupnosti, ki se bo še naprej dodeljevala v okviru ustreznih finančnih instrumentov, zlasti Uredbe Sveta (ES) št. 1085/2006 z dne 17. julija 2006 o vzpostavitvi instrumenta za predpristopno pomoč (IPA), temelji na prednostnih nalogah Evropskega partnerstva.

Predlagani Sklep Sveta nima finančnih posledic. Glede na zgoraj navedeno Komisija poziva Svet, da sprejme priloženi osnutek Sklepa Sveta.

Predlog

SKLEP SVETA

o načelih, prednostnih nalogah in pogojih Evropskega partnerstva s Črno goro

SVET EVROPSKE UNIJE JE –

ob upoštevanju Pogodbe o ustanovitvi Evropske skupnosti,
C 25/8

Obvestilo osebam, subjektom in organom, za katere veljajo ukrepi iz Sklepa Sveta 2011/235/SZVP, kakor se izvaja z Izvedbenim sklepom Sveta (SZVP) 2023/153, in iz Uredbe Sveta (EU) št. 359/2011, kakor se izvaja z Izvedbeno uredbo Sveta (EU) 2023/152, o omejevalnih ukrepih proti nekaterim osebam, subjektom in organom zaradi razmer v Iranu

(2023/C 25/07)

Osebam in subjektom, navedenim na seznamu iz Priloge k Sklepu Sveta 2011/235/SZVP (1), kakor se izvaja z Izvedbenim sklepom Sveta (SZVP) 2023/153 (2), in iz Priloge I k Uredbi Sveta (EU) št. 359/2011 (3), kakor se izvaja z Izvedbeno uredbo Sveta (EU) 2023/152 (4), o omejevalnih ukrepih proti nekaterim osebam, subjektom in organom zaradi razmer v Iranu, sporočamo naslednje:

Svet Evropske unije je ugotovil, da je treba te osebe in subjekte uvrstiti na seznam oseb in subjektov, za katere veljajo omejevalni ukrepi iz Sklepa 2011/235/SZVP in Uredbe (EU) št. 359/2011.

Zadevne osebe in subjekte obveščamo, da je mogoče pri pristojnih organih zadevne države članice oziroma zadevnih držav članic, kot so navedeni na spletnih straneh iz Priloge II k Uredbi (EU) št. 359/2011, vložiti prošnjo za dovoljenje za uporabo zamrznjenih sredstev za nujne potrebe ali posebna plačila (glej člen 4 Uredbe).

Zadevne osebe in subjekti morajo morebitno zahtevo za ponovno preučitev odločitve o njihovi uvrstitvi na navedeni seznam skupaj z dokazili Svetu predložiti pred 15. februarjem 2023 na naslov:

Council of the European Union General Secretariat RELEX.1 Rue de la Loi/Wetstraat 175 1048 Bruxelles/Brussel BELGIQUE/BELGIË

e-naslov: sanctions@consilium.europa.eu

Zadevne osebe in subjekte obenem obveščamo, da je mogoče odločitev Sveta izpodbijati pred Splošnim sodiščem Evropske unije v skladu s pogoji iz člena 275, drugi odstavek, in člena 263, četrti in šesti odstavek, Pogodbe o delovanju Evropske unije.

(1) UL L 100, 14.4.2011, str. 51.

(2) UL LI 20, 23.1.2023, str. 23.

(3) UL L 100, 14.4.2011, str. 1.

(4) UL LI 20, 23.1.2023, str. 1.